तुंग नदी के किनारे बसा ये गाँव बेंगलुरु से 300 किलोमीटर की दूरी पर स्थित है। 1981-82 तक यहाँ कन्नड़ ही बोली जाती थी। लेकिन 33 साल पहले पेजावर मठ के स्वामी ने इसे संस्कृत भाषी गाँव बनाने का आह्वान किया था और मात्र 10 दिनों तक 2 घंटे के अभ्यास से पूरा गाँव संस्कृत में बात करने लगा। मत्तूरु गाँव में 500 से ज्यादा परिवार रहते हैं, जिनकी संख्या तकरीबन 3500 के आसपास है। वर्तमान में यहाँ के सभी निवासी संस्कृत समझते हैं और अधिकांश निवासी संस्कृत में ही बात करते हैं।